钦定古今图书集成/明伦汇编/官常典/第748卷 > 鲍纯
## 钦定古今图书集成/明伦汇编/官常典/第748卷 > 鲍纯

按《汝宁府志》：“纯，字景文。敦孝行，重义气。母疾笃，煎药
尝粪，百计求痊。孝养父母，曲尽诚敬，得其欢心。及殁
后，田产家资悉让兄弟有容。龙山儒生余仁，因大差
逼累，卖妻为人作婢。纯命子邑庠知管预支学俸，代
赎还之，一时称为义举。崇祯辛巳，献逆陷城，与妻章
氏同缢死，人共悯之。子知管，登辛卯科举人，娶吴氏”、
胡氏，俱节孝可称。孙犹龙太学生，皆纯孝义之报也。